Бүбайша Арстанбекова

Бүбайша Арстанбекова (1961-жыл 8-апрель Ош обулусунун, Өзгөн районуна караштуу Токтогул айылында туулган) - акын жана коомдук ишмер. 28.02.2007 -жылы_ Кыргыз Республикасынын  «Ардак грамотасы»  менен сыйланган. 15.12. 2014-жылы  «Маданияттын мыкты кызматкери» 31.12. 2016-жылы «Кыргыз Республикасынын маданиятына эмгек сиңирген ишмер»  ардактуу наамга ээ болгон. 

 Кыскача өмүр таржымалы 
1985-жылы СССРдин 50 жылдыгы атындагы Кыргыз Мамлекеттик Унивеситетинин кыргыз тил жана адабият факультетин аяктаган.
2010-2012 жж. Кыргыз Республикасынын Президентинин алдындагы Мамлекеттик башкаруу академиясын, менеджмент багыты боюнча магистратурасын бүтүргөн. 

Бүбүсара Бейшеналиева атындагы КММИУ университетинин 4-курсунун студенти. "Кино жана Телевидение" Факультети, кесиби: киносценарист, драматург-педагог. 

Бүбайша Арстанбекова Улуттук Жазуучулар Союузунун мүчөсү. Чынгыз Айтматов баштаган Маданият Ишмерлер Ассамблеясынын жоопту катчысы болуп иштеген. “Сага” аттуу ырлар жыйнагы “Кыргызстан басмасы” тарабынан 1999-жылы ал эми экинчи китеби “Карегимде Ата-Журт” 2008-жылы “Бийиктик” басмасынан, үчүнчү китеби 2015-жылы “Турар” басмасынан жарыка чыкты.
Акындын “Курманжан Датка” тарыхый поэмасы менен «Open Central Asia Book Forum & Literature Festival- 2014» Эл-аралык сынагына катышып 20 өлкөнүн ичинен II орунду ээлеп Кыргызстандын туусун көтөрүп, жеңишке татыктуу болду.

Бүбайша Арстанбекованын калемине таандык “Алымбек менен Курманжан” аттуу либреттосу 2023-жылы 31-август айында КРсынын эгемендүүлүк күнүнө карата Абдылас Малдыбаев атындагы Кыргыз Улуттук Опера жана балет театрынын артистеринин аткаруусунда Ош шаарындагы Бабур драма театрында аншлаг менен койулду.

Бүбайша Арстанбекова кыргыз элинен чыккан көрүнүктүү мамлекеттик ишмер Алымбек датканын Кокон Хандыгынын баш вазири, Анжиян вилайетинин акими катары эл мүдөөсүн биринчи орунга койгондугун жана  кыргыздын кырк  уруусун бириктирүүгө көп аракет жасаганын, өз алдынча кыргыз мамлекетин түзүүгө далалаттанганын “Алымбектин ариясы” аркылуу мекенчилдик образын таасирдүү бере алган.

Айрыкча, Алымбектин ариясында,  Алымбек датканын кыргыздын  кырк  уруусу менен Кокон хандыгынын ортосундагы көпүрө болгонун, ал кездеги хандык доордо кыргыздар, ири этносаясий күч катары дээрлик 35 жыл далай так-талаштарды башынан кечип, бийлик үчүн дайыма катуу тирешүүлөргө  катышканын операнын тили менен менен берилген. Бүбайша Арстанбекова “Алымбек менен Курманжан”  либреттосунда  адегенде Алымбек менен Курманжандын таанышуусун жана үйлөнүү тойун, этномаданий  стилде көрсөтө алган. Алымбек датка каза болгондон кийин, Курманжан датка Абдылдабектен ажырап, Баатырбек баш болгон балдары Абдылдабектин жүрөгүн алып келгендеги кошоктору жана Камчыбекти дарга аскандагы ариясы жүрөк сыздатып, көрүүчүлөрдү ыйлатканына Оштогу “Бабур” теартында күбө болдук.

2025-жылы апрель айында Бишкек шаарында Кыргыз Улуттук Опера жана балет театрында “Алымбек менен Курманжан” операсынын премьерасы болуп, репертуарга кирип аншлаг менен койулуп жана көрүүчүлөрдүн купулуна толуп,  көздөрүнө жаш алып, кызуу кол чабуулар менен кабыл алышты.

2025-жылы Алай районунда Алымбек Датканын 225 жылдык марекесинде Кыргыз Республикасынын Президенти Жапаров Садыр Нургожоевичтин катышуусунда Бүбайша Арстанбекованын “Алымбек Датка”-деген ыры  менен ачылып, Кыргыз Республикасынын эл артисти Саламат Садыкова ырдап көпчүлүктүн дүркүрөгөн кол чабуулары менен коштолду.

Акын жана коомдук ишмер Бүбайша Арстанбекова 1989 - 1990 жылдардагы Кыргызстандагы алгачкы демократиялык курулуштун пайдубалын түзгөндөрдүн бири. 
1990- жылы КДКнын Ош облусу боюнча Кыргызстан Демократиялык Кыймылынын төрайымы болуп иштеген. 
1990 – жылы Ош окуясындагы алааматтын кесепеттерин жоюуу үчүн «Энелер комитетин» түзүп, улуттар арасында, эки тарапты жараштырууда жана тынчтыкты калыбына келтирүүдө өз коопсуздугун тобокелге салып иштеген.
1998 – 2000 ж.ж. Россия Федерациясынын Екатеринбург шаарында Свердлов облусу боюнча Кыргыз Республикасынын маданият боюнча өкүлү болуп иштеген.
2004- жылы “Токтогул – Ата” коомдук кайрымдуулук фондун негиздеп уюштуруп, Т.Сатылгановдун 140 жылдык маарекесин республикабыздын жети обулусунда өткөргөн. 
2005-2010жж. Кыргыз Республикасынын президентинин алдындагы гендер маселеси боюнча Улуттук кеңештин мүчөсү болуп иштеген. 2015-2017 жж. Кыргыз Республикасынын маданият, маалымат жана туризм министирлигинин Коомдук Кеңешинин төрайымы жана 2017-2019 жж. мүчөсү.

2000-жылдан баштап, азыркы учурга чейин “Акыйкат Жолу” коомдук бирикмесин жетектеп, миңдеген эмгек мигранттарынын укугун коргоп, юридикалык жактан акысыз кеңештерди берүүчү борборлорду ачып талыкпай эмгектенип келет. 
Категория:Коомдук ишмер
Категория: Акындар